**«Мейірім әлемді құтқарады!»**

**қашықтықтан өткізілетін республикалық шығармашылық байқауының ережелері**

**1. Жалпы ережелер**

1. Жалпы орта, қосымша, техникалық және кәсіптік білім беру ұйымдарының білім алушылары арасында «Мейірім әлемді құтқарады!» қашықтықтан өткізілетін республикалық шығармашылық байқаудың (бұдан әрі – Байқау) ережелері оның мақсатын, міндеттерін және тәртібін анықтайды.

2. Мақсаты: балалардың шығармашылық және көркемдік қиялын дамыту, дарынды және талантты балаларды анықтау және қолдау.

Міндеттері:

білім алушылардың шығармашылық қабілеттерін дамыту;

азаматшылдыққа, отансүйгіштікке, жақындарына деген махаббатқа және жанындағы адамдарға құрметпен қарауды қалыптастыру;

білім алушылардың танымдық қызығушылығын және мүмкіндіктерін, әлеуметтік белсенділігін тәрбиелеу.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқаудың ұйымдастырушылары әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі мен тәртібі**

5. Байқау жұмыстары **2020 жылғы 15 мамырғадейін** 2saltanat@bk.ruэлектронды поштасына қабылданады.

**2020 жылғы 15 мамырдан**кейін түскен байқау материалдары, сондай-ақ талаптарға сәйкес келмейтін байқау материалдары қарастырылмайды.

6. Байқаудың қорытындысы, жеңімпаздардың дипломдары, қатысушылардың сертификаттары, жетекшілердің алғыс хаттары [**www.ziyatker.org**](http://www.ziyatker.org)сайтында **2020 жылғы 25 мамырда** орналастырылады.

7. Байқауға жіберілген жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы.

8. Байқауға қатысу үшін 2saltanat@bk.ru электронды поштасына келесі құжаттарды жіберу қажет:

1) қосымшаға сәйкес үлгі бойынша өтінім;

2) электронды түрде байқау жұмысы.

**3. Байқауға қатысушылар және талаптар**

9. Байқауға жалпы орта, қосымша, техникалық және кәсіптік білім беру ұйымдарының 7-17 жас аралығындағы білім алушылары келесі жас санаттары бойынша қатысады:

кіші жастағы санат: 7-10 жас;

орта жастағы санат: 11-14 жас;

ересек жастағы санат: 15-17 жас.

10. Байқау келесі номинациялар бойынша өткізіледі:

***1) «Әлемге мейірім сыйла!» номинациясы - эссе байқауы.***Бұл мейірім және адамдарға, жануарларға және басқаларға мейірімді қарым-қатынас туралы шығарма-ой жүгірту.

Эссе мәтіні MSWord мәтіндік редакторында басылуы тиіс. Қаріпі: TimesNewRoman; қаріп өлшемі: 14; жоларалық: 1. Жұмыс көлемі А4 пішіміндегі 1 парақтан аспауы тиіс.

*Байқау материалдарын бағалау өлшемдері:*

жұмысты ресімдеу талаптарына сәйкес жұмыстың орындалуы;

шығармашылық тәсілі және мәтінді жеткізудегі ерекше стилі;

анық көрсетілген авторлық көзқарас;

бейнелілік және эмоциялылық;

мазмұндылығы және дербес жұмыс жасауы.

***2)* «Мейірім әлемді құтқарады!» *номинациясы*** – адамдарға, балаларға бейнеүндеу байқауы.

Байқауға ұзақтығы 7 минуттан аспайтын бейнеүндеужіберілуі тиіс. Байқауға <http://www.youtube.com>. каналында орналастырылған бейнематериалға сілтеме қабылданады.

Байқау жұмыстарын бағалау критерийлері:

байқаудың тақырыбына сәйкестігі;

тақырыпты толық ашу;

тақырыпты өңдеу тереңдігі;

шығармашылықпен ойлай білуі;

материалды баяндаудың дәлдігі, айқындығы, логикасы;

қатысушының сыртқы бейнесі;

қызықты сюжеттік шешімі;

ақпаратты қызықты жеткізуі;

баяндаушының сөйлеу мәдениеті, шешендік шеберлігі.

**3) «Мейірімді істер» номинациясы – суреттер байқауы.**

Байқауға кез келген материалда (ватман, картон, кенеп және т.б.) сурет салудың кез келген техникасы (бояу, акварель, тушь, түрлі-түсті қарындаш, бор және т.б.) арқылы орындалған суреттердің фотосуреттері ұсынылады.

*Байқау материалдарын бағалау өлшемдері:*

байқаудың тақырыбы мен номинациясына сәйкестігі;

жұмысты орындау сапасы мен шеберлігі;

түпкі ойдың және орындауының ерекшелігі;

орындауының көркемдік деңгейі (безендіру элементтерінің дизайны, түстік үйлесімі, композициялық шешімінің сапасы);

жұмыстың эмоциялық әсері.

11. Материалдар қазақ немесе орыс тілдерінде әр бағыт бойынша қабылданады.

12. Байқауға қатысушы бір және бірнеше номинация бойынша қатыса алады. Әр номинация бойынша бір ғана жұмыс қабылданады.

13. Байқауда басқа адамның және ғаламтор мәліметтерін пайдалануға қатаң тыйым салынады. Байқау жұмыстары ешбір сайтта жарияланбаған болуы керек.

**4. Байқаудың қорытындысын шығару және жеңімпаздарды марапаттау**

14. Байқаудың қорытындысы бойынша қазылар алқасы жеңімпаздарды анықтайды. Жеңімпаздар І, ІІ, ІІІ дәрежелі дипломдармен, ал жеңімпаздардың жетекшілері алғыс хаттармен марапатталады. Орынға ілікпеген қатысушыларға байқауға қатысқаны туралы сертификаттар беріледі.

15. Дипломдардың, алғыс хаттардың, сертификаттардың электронды нұсқалары [www.ziyatker.org](http://www.ziyatker.org) сайтында мына сілтеме бойынша <http://www.rumsdokz.org/25>  жүктеп алу мүмкіндігімен орналастырылады.

Анықтама телефоны:8(7172) 64-27-31, 87023204069.

Онлайн дипломдар, алғыс хаттар мен сертификаттарды жүктеу нұсқасы [www.ziyatker.org](http://www.ziyatker.org) → Республикалық online-байқаулар → байқау **«Мейірім әлемді құтқарады!»** → әрі қарай.

Қосымша

 «Мейірім әлемді құтқарады!» қашықтықтан өткізілетін республикалық шығармашылық байқауға қатысуға өтінім

|  |  |  |  |  |  |
| --- | --- | --- | --- | --- | --- |
| Қатысушыныңаты-жөні, жасы | Қатысушының байланыс мәліметтері (ұялы телефон, эл. пошта) | Облыс, аудан (қала), ауыл, білім беру ұйымы | Байқау, номинация, жұмыс аталуы | Білім алушы жетекшісінің А.Ж.Т. толығымен | Жетекшінің байланыс мәліметтері (ұялы телефон, эл. пошта) |
| 1 | 2 | 3 | 4 | 5 | 6 |